ক্যাম্পে আশ্রয় গ্রহণকারী হামিদ হোসেন, আবু তাহের, আবুল ফয়েজ, ডা. জাফর আলম নামের কয়েকজন শিক্ষিত রোহিঙ্গা যুগান্তরকে জানান, রোহিঙ্গা প্রত্যাবাসন আটকে থাকার জন্য বাংলাদেশকে দায়ী করে মঙ্গলবার সিঙ্গাপুরে অং সান সু চি যে বক্তব্য দিয়েছেন তা হতাশাজনক। তারা বলেন, ‘বাংলাদেশ আমাদের আশ্রয় দিয়ে যে মহানুভবতা দেখিয়েছে, তা বিশ্বে বিরল। যার কারণে আমরা বাংলাদেশ সরকারের কাছে কৃতজ্ঞতা প্রকাশ করছি। মিয়ানমার সরকার এখন প্রত্যাবাসন নিয়ে টালবাহানা করছে।